Eskom begin met fase 3-beurtkragEskom het aangekondig dat hy tans fase drie van beurtkrag oor die land toepas en dat daar ook oor die naweek beurtkrag toegepas sal word. “Ons is tans in beurtkrag fase drie in sommige areas weens ŉ hoë vraag of dringende instandhouding wat by sekere kragstasies gedoen word,” het Eskom aangekondig. Fase drie maak voorsiening vir die sny van tot 4 000MW se kragverbruik. Eskom het ook reeds vroeër aangekondig dat daar Saterdag en Sondag fase twee beurtkrag toegepas sal word tussen 6:00 en 22:00. Indien jy ŉ Eskom-kliënt is, klik hier vir die beurtkragskedules. Munisipale-kliënte kan hul beurtkragskedules op die onderskeie munisipaliteite se webwerwe kry. Eskom publiseer ook van die munisipale skedules hier.